SPC ร่วมกับ “อุปนายิกา” ยกขบวนสินค้า ออกบูธกาชาดปี 65
SPC ร่วมกับ ร้านอุปนายิกา ยกขบวนสินค้า เครือสหพัฒน์ ส่งมอบความสุข-ลดค่าครองชีพแก่ประชาชน กระตุ้นเศรษฐกิจส่งท้ายปี ออกบูธงานกาชาด ประจำปี 65 โดยรายได้ทั้งหมด มอบให้กับสภากาชาดไทย
SPC ร่วมกับ ร้านอุปนายิกา ยกขบวนสินค้า เครือสหพัฒน์ ส่งมอบความสุข-ลดค่าครองชีพแก่ประชาชน กระตุ้นเศรษฐกิจส่งท้ายปี ออกบูธงานกาชาด ประจำปี 65 โดยรายได้ทั้งหมด มอบให้กับสภากาชาดไทย
20 ธ.ค. 2565

นายเวทิต โชควัฒนา กรรมการผู้อำนวยการ บริษัท สหพัฒนพิบูล จำกัด (มหาชน) หรือ SPC เปิดเผยว่า งานกาชาด ประจำปี 65 ที่จัดขึ้นระหว่างวันที่ 8-18 ธ.ค.65 ณ สวนลุมพินี และทางออนไลน์ บริษัทฯ ได้นำสินค้าบริโภคแบรนด์ดังในเครือสหพัฒน์ มาร่วมจำหน่ายกับร้านอุปนายิกา ร้านโครงการส่วนพระองค์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เพื่อจำหน่ายสินค้าในโครงการส่งเสริมอาชีพ ตามพระราชดำริ และสินค้าน้อมเกล้าฯ ถวาย จากภาคเอกชน เพื่อให้ผู้บริโภคได้เลือก
ทั้งนี้ ช้อปสินค้าจุใจในราคาสุดคุ้ม พร้อมโปรโมชั่นส่วนลดมากมาย ช่วยลดภาระค่าครองชีพ ให้คนไทยได้เข้าถึงสินค้าบริโภคในชีวิตประจำวันได้มากขึ้น ส่งมอบความสุขส่งท้ายปีเก่า ต้อนรับปีใหม่และกระตุ้นเศรษฐกิจประเทศในภาพรวม โดยประชาชนจากทั่วสารทิศให้ความสนใจ ต่อคิวเลือกซื้อสินค้าในเครือสหพัฒน์กันอย่างเพลิดเพลินและคึกคักตลอดวัน โดยเฉพาะช่วงเย็นไปจนถึงค่ำที่ผู้คนจะแน่นขนัดเป็นพิเศษ
โดยรายได้ทั้งหมดจากการออกร้าน ร่วมกับร้านอุปนายิกา  บริษัทฯ จะนำขึ้นทูลเกล้าทูลกระหม่อมถวายแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกา ผู้อำนวยการสภากาชาดไทย เพื่อบำรุงสภากาชาดไทยต่อไป
“SPC พร้อมสร้างโอกาสให้คนไทยเข้าถึงสินค้าคุณภาพในราคาย่อมเยาและยืนหยัดช่วยประชาชนลดภาระค่าครองชีพ สอดคล้องตรงตามมาตรการลดภาระค่าครองชีพและฟื้นฟูเศรษฐกิจจากผลกระทบโควิด-19 ของภาครัฐ เพื่อนำไปสู่คุณภาพชีวิตที่ดีของประชาชน” นายเวทิต กล่าว
สำหรับงานกาชาด ประจำปี 65 จัดขึ้นภายใต้แนวคิด “9 ทศวรรษใต้ร่มพระบารมี สดุดีสภานายิกาสภากาชาดไทย” เนื่องในโอกาสมหามงคลเฉลิมพระชนมพรรษา 90 พรรษา 12 ส.ค.65 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา รวมทั้งเผยแพร่ภารกิจของสภากาชาดไทย และหารายได้โดยเสด็จพระราชกุศลบำรุงสภากาชาดไทย ในรูปแบบ Hybrid Event ที่ผสมผสานระหว่างงานกาชาด Online บนแพลตฟอร์มwww.redcrossfair.com และงานกาชาด On ground ณ สวนลุมพินี กรุงเทพมหานคร ตั้งแต่เวลา 11:00 – 22:00 น.เมื่อวันที่ 8 – 18 ธ.ค.65 ที่ผ่านมา โดยมีหน่วยงานทั้งภาครัฐ รัฐวิสาหกิจ สถาบันการศึกษา สมาคม มูลนิธิ ชมรม และภาคเอกชน ร่วมออกร้านงานกาชาด ออกบูธแสดงนิทรรศการ การจำหน่ายสินค้า การออกสลากกาชาด และกิจกรรมต่างๆ จำนวนมาก
 
 